
1. napirendi pont anyaga

ELŐTERJESZTÉS

Zalaegerszeg Megyei Jogú Város Közgyűlése

2013. november 21-i ülésére

Tárgy:
Jelentés a lejárt határidejű közgyűlési határozatok végrehajtásáról

Előterjesztő:
Gyutai Csaba polgármester

Készítette:
Önkormányzati Osztály


Vizsy Andrea sk. testületi szakreferens
Tisztelt Közgyűlés!

Zalaegerszeg Megyei Jogú Város Közgyűlése Szervezeti és Működési Szabályzatának 19. § (1) bekezdése alapján az alábbiakban tájékoztatom a Tisztelt Közgyűlést a lejárt határidejű közgyűlési határozatok végrehajtásáról:
közgyűlés   23/2004/1. (II. 26. ) KGY   számú határozat

Tárgy: Nem lakás célú helyiségek bérleti díjtételeinek felülvizsgálata 
Felelős: Gyutai Csaba polgármester

Határidő: minden év november 30.

Zalaegerszeg Megyei Jogú Város Közgyűlése 2013. januári ülésén megalkotta az önkormányzat vagyonáról, a vagyongazdálkodás és vagyonhasznosítás szabályairól szóló 4/2013. (II.08.) önkormányzati rendeletét, amely a 262/2011. (XII.21.) sz. közgyűlési határozat szerinti bérleti díjon meghirdetett pályázat sikertelensége esetén megfelelő mozgásteret biztosít a pályázati kiírás során a bérleti díj mérséklésére, ezért a piaci stagnáló, csökkenő tendencia követését ez a szabályozás jól és rugalmasan tudja kezelni, a bérleti díjak csökkentése nem indokolt.

Az ingatlanpiaci növekedés bekövetkeztéig nem indokolt a bérleti díjak emelése sem, ezért 2014. január 1-től a 262/2011. (XII.21.) sz. közgyűlési határozatban meghatározott díjak kerülnek változtatás nélkül a továbbiakban is alkalmazásra.
közgyűlés  266/2008/1. (XI. 20. ) KGY   számú határozat

Tárgy: Zalaegerszeg Megyei Jogú Város ifjúsági helyzetelemzése, ifjúsági koncepciója és cselekvési terve. A koncepció felülvizsgálata 
Felelős: Gecse Péter, az Oktatási, Kulturális és Sport Bizottság elnöke
Határidő: 2013.10.31.
A koncepció korrekt aktualizálásához szükség lenne az országos változások, az új intézményrendszer, annak működése, feladatai bemutatására, amelyhez nem áll elegendő információ rendelkezésre. Ennek oka, hogy jelenleg még a hálózat kiépítése zajlik, a programok ezután indulnak, várhatóan  november, illetve január körül.
 Hasonló a helyzet a nemzetközi trendek, az uniós ifjúságpolitika alakulásánál: a „Fiatalok lendületben” program ez év végén lejár, mivel az az  Unió 7 éves költségvetési időszakához igazodott. Az új, induló Erasmus+ programról szintén alig áll rendelkezésre információ; egyenlőre annyi, hogy oktatási, ifjúsági és sport területet fog magába foglalni. A programról szóló európai rendelet még várat magára.

A helyi viszonyokban is komoly változások zajlanak: az Új Nemzedék Ház irodája és munkatársai Zalaegerszegen - fizikailag -  már jelen vannak, de az iroda még nem működik. A munkatársak most járnak képzésekre, sok információnak még ők maguk sincsenek birtokában. Az említett másik, a NYITOK program is januártól fog indulni.

Az IZSÁK ÁMK-val közös ifjúsági projekt véget ért 2013. október 31-én, az új pályázat nyert ugyan, de még nincs információ arról, hogy január előtt el tud-e indulni a projekt. 

A fentiek közül 2008-ban egyedül a „Fiatalok lendületben” programról lehetett tudni, hogy lejár és nem biztos, hogy ebben a formában megy tovább. Amikor 2008. év novemberében a koncepció elfogadásra került az 5 évenkénti felülvizsgálattal, akkor nem lehetett látni előre, hogy éppen ez a 2013. év második félévi időszak lesz a nagy szervezeti és tartalmi változások időszaka az ifjúságpolitika területén.

Fentiek alapján javaslom a határozat 1. pontjának végrehajtási határidejét 2014. április 30-ra módosítani.
közgyűlés  157/2009/2., 4., 8., 11. (VI. 23. ) KGY   számú határozat

Tárgy: Zalaegerszeg Megyei Jogú Város Közoktatási feladat ellátási, intézményhálózat-működtetési és intézkedési terve (2009-2015.) 
Felelős: Gyutai Csaba polgármester 

  Gecse Péter, az Oktatási, Kulturális és Sport Bizottság elnöke

Határidő a 8., 11. pontok esetében: minden év október 31.
                 a 2., 4. pontok esetében: minden év december 31.

2013. január 1-jétől a köznevelési intézményeken belül az általános iskolák és középiskolák fenntartásában változás történt, amely szerint a középiskolai beiskolázások évenkénti előkészítése és annak végrehajtása már nem Zalaegerszeg Megyei Jogú Város Önkormányzatának feladata, hanem a Klebelsberg Intézményfenntartó Központ hatáskörébe tartozik.

2013. január 1-jétől az iskolarendszerű szakképzésbe történő beiskolázás évenkénti előkészítése és koordinálása szintén a Klebelsberg Intézményfenntartó Központ hatáskörébe tartozik, illetve a hivatkozott fenntartóváltással kapcsolatos jogszabályi környezetváltozás miatt az Észak-zalai Térségi Integrált Szakképző Központ Szakképzés- Szervezési Kiemelkedően Közhasznú Nonprofit Kft. jelenleg zajló, végelszámolással történő megszüntetése 2013. december 31-ig meg fog történni.

A nemzeti köznevelésről szóló 2011. évi CXC. törvény (Nkt.) előírásai szerint Intézkedési terv elkészítése a települési önkormányzatoknak nem feladata, mivel az Nkt. 75. § (1) bekezdése szerint egy megyei szintű bontású országos köznevelés-fejlesztési terv készült.

Fentiek alapján javaslom a határozat 2., 4., 8., 11. pontjainak hatályon kívül helyezését.
közgyűlés  154/2012. (IX. 12. ) KGY   számú határozat

Tárgy: A 2013-as Teke Világbajnokság megrendezése – az önkormányzat által biztosított támogatásról elszámolás
Felelős: Gyutai Csaba polgármester
Határidő: Teke VB utolsó napját követő 6 hónapon belül
A pénzügyi fedezet biztosítása utólagos elszámolással, az együttműködési megállapodás aláírása, valamint az önkormányzat által biztosított 37 mFt-ról történő elszámolás határidőben megtörtént.

közgyűlés  182/2012/2. (X. 25. ) KGY   számú határozat

Tárgy: A lakott és üres, gazdaságosan nem felújítható önkormányzati bérlakások értékesítése – az adásvételi szerződések megkötése 

Felelős: Gyutai Csaba polgármester
              felkérésre: Pais Kornél, a LÉSZ Kft. ügyvezetője

Határidő: 2013.10.25.
Az adásvételi szerződések megkötésre kerültek.

közgyűlés  104/2013/6. (VI. 20. ) KGY   számú határozat

Tárgy: A közművelődési intézményrendszer átszervezése. Peremkerületek közművelődési életét átfogó közösségi színterek működésének, finanszírozásának áttekintése. A Kézművesek Háza működtetése 
Felelős: Gyutai Csaba polgármester
Határidő: 2013.10.31.
A Kézművesek Háza Göcseji Múzeum szervezeti keretein belül történő működtetésének lehetősége megvizsgálásra került és tekintettel arra, hogy a két intézménynek a működést kiegészítő források megszervezésére irányuló pályázati lehetőségei az egybeolvadással jelentősen csökkennének, továbbá a Göcseji Múzeumnál nem áll rendelkezésre olyan személyi és pénzügyi többletforrás, amely a Kézművesek Háza működésének színvonalát jelentősen emelné, így indokolatlan a Kézművesek Háza intézményi struktúrában elfoglalt helyének megváltoztatása.

A peremkerületi közművelődési tevékenység intézményesített ellátását végző Zalaegerszegi Városrészek Művelődési Központja és Könyvtára (továbbiakban: ZVMKK) feladatkörei, szervezeti struktúrája, személyi feltételei, pénzügyi keretei a 2013. gazdasági év második felében folyamatosan kerülnek meghatározásra és kialakításra. A közgyűlés jelen ülésén tárgyalja a ZVMKK alapító okiratának módosítását, melynek egyik célja, hogy a peremkerületi közművelődési tevékenység szervezéséből fakadó sokrétű feladatok pénzügyi teljesítésének rugalmassága megteremtődhessen.

A fent jelzett strukturális átalakítások jelenleg is folyamatban vannak, ezért a peremkerületek közművelődési életét átfogó közösségi színterek működésének áttekintése és amennyiben szükséges, az átalakításhoz kapcsolódó intézkedések megtétele 2014. június 30-ig, a gazdasági év első félévének lezárásáig indokolt.

Fentiek alapján javaslom a határozat 6. pontjának végrehajtási határidejét 2014. június 30-ra módosítani.

közgyűlés  131/2013/1. (VI. 20. ) KGY   számú határozat

Tárgy: Barnamezős iparterületek revitalizációjának fejlesztési koncepciója 
Felelős: Gyutai Csaba polgármester

Határidő: 2013.10.30.

A „Zalaegerszeg város területén található hasznosítatlan ipari területek állapotfelmérésének és az érintett területek fejlesztési koncepciója” dokumentáció elkészült, a tervanyagot 2013. október 28-án az előírt példányban a hivatal szakosztálya részére leszállították.
közgyűlés  150/2013. (VII. 18. ) KGY   számú határozat

Tárgy: A zalaegerszegi 0828/65 hrsz-ú, Északi Ipari Parkban (Ságod) található ingatlan értékesítésére kiírt pályázat értékelése. Adásvételi szerződés és támogatási szerződés aláírása
Felelős: Gyutai Csaba polgármester

  felkérésre: Oláh Gábor, a Városfejlesztő Zrt. vezérigazgatója

Határidő: 2013.10.31.
A belterületbe vonás és a művelési ág változás földhivatali bejegyzésére 2013. október 28-án került sor. Az MNV Zrt. az állam elővásárlási jogáról lemondó nyilatkozatát még nem küldte meg, az adásvételi szerződés és támogatási szerződés háromoldalú egyeztetése jelenleg is folyamatban van, ezért javaslom – a Városfejlesztő Zrt. vezérigazgatója kérésének megfelelően - a határozat végrehajtási határidejét 2013. november 30-ra módosítani.

közgyűlés  171/2013. (X.24.) KGY   számú határozat

Tárgy: A Zalaegerszeg és Térsége Többcélú Kistérségi Társulás megállapodásának módosítása

Felelős: Gyutai Csaba polgármester

Határidő: 2013.10.31.

A módosításokkal egységes szerkezetbe foglalt társulási megállapodás aláírásra került.

közgyűlés  172/2013. (X.24.) KGY   számú határozat

Tárgy: Intézmények alapító okiratainak módosítása

Felelős: Gyutai Csaba polgármester

Határidő: 2013.11.01.

Az alapító okiratokat módosító okiratok és a módosításokkal egységes szerkezetbe foglalt alapító okiratok aláírása és a szükséges további – jogszabályban előírt – intézkedések megtétele határidőben megtörtént.

közgyűlés  173/2013. (X.24.) KGY   számú határozat

Tárgy: Települési Értéktár Bizottság működéséről szóló szabályzat elfogadása

Felelős: Gyutai Csaba polgármester


  Gecse Péter, az Oktatási, Kulturális és Sport Bizottság elnöke

Határidő: 2013.10.31.

A működési szabályzat aláírása megtörtént.

közgyűlés  174/2013. (X.24.) KGY   számú határozat

Tárgy: Alapítványok támogatása

Felelős: Gyutai Csaba polgármester

Határidő: 2013.11.15.

A támogatások kiutalása érdekében a támogatási megállapodások aláírásra kerültek.

közgyűlés  175/2013. (X.24.) KGY   számú határozat

Tárgy: A 2013. évi közmeghallgatás megszervezése

Felelős: Gyutai Csaba polgármester

Határidő: 2013.11.05.

A lakosság értesítése hirdetmény, sajtó útján, a meghívottak értesítése postai és elektronikus úton is megtörtént.

közgyűlés  176/2013. (X.24.) KGY   számú határozat

Tárgy: „Zalaegerszeg Megyei Jogú Város települési szilárd hulladék-gazdálkodási rendszerének eszközpark fejlesztése” című KEOP-1.1.1/C/13-2013-0016 kódszámú pályázattal kapcsolatos nyilatkozatok meghozatala

Felelős: Gyutai Csaba polgármester

Határidő: 2013.10.25.

A pályázat tartalmi bírálatához szükséges valamennyi dokumentum és nyilatkozat aláírása, valamint a pályázathoz kapcsolódó tisztázó kérdés megválaszolása megtörtént.

közgyűlés  177/2013. (X.24.) KGY   számú határozat

Tárgy: Hozzájárulás a ZALAISPA HULLADÉKGAZDÁLKODÁSI TÁRSULÁS KEOP-1.1.1/C/13. kódszámú „Települési szilárd hulladék-gazdálkodási rendszerek eszközparkjának fejlesztése, informatikai korszerűsítése” pályázatának benyújtásához

Felelős: Gyutai Csaba polgármester

Határidő: 2013.10.30.

A közgyűlési határozat továbbításra került a Társulás Projektirodája részére.

közgyűlés  178/2013. (X.24.) KGY   számú határozat

Tárgy: A víziközművek önkormányzati tulajdonba kerülése, a vagyonátadásról szóló megállapodás jóváhagyása

Felelős: Gyutai Csaba polgármester


   felkérésre: Nagy András, a ZALAVÍZ Zrt. vezérigazgatója

Határidő: 2013.10.31.

A megállapodás aláírása és a vagyon átruházásával, értékelésével kapcsolatos feladatok folyamatban vannak, ezért javaslom a határozat végrehajtási határidejét 2013. november 30-ra módosítani.

közgyűlés  180/2013. (X.24.) KGY   számú határozat

Tárgy: Gébárti Szabadidőközpont fürdőlétesítmények üzemeltetését biztosító megállapodás jóváhagyása

Felelős: Gyutai Csaba polgármester

Határidő: 2013.10.31.

A közgyűlés által jóváhagyott megállapodást mind az öt érdekelt fél aláírta. A megállapodás – a folyamatban lévő hiánypótlási eljárás keretében – a vízügyi hatósághoz megküldésre került.

közgyűlés  182/2013/1. (X.24.) KGY   számú határozat

Tárgy: Zalaegerszeg, Kosztolányi u. 8. sz. alatti (2330/2/A/21 hrsz-ú) nem lakás célú helyiség hasznosítása. Bérleti szerződés aláírása

Felelős felkérésre: Pais Kornél, a LÉSZ Kft. ügyvezetője

Határidő: 2013.10.30.

A bérleti szerződés aláírásra került.

közgyűlés  183/2013. (X.24.) KGY   számú határozat

Tárgy: Javaslat birtokösszevonási célú földcserére

Felelős: Gyutai Csaba polgármester

Határidő: 2013.11.15.

A megállapodás megkötése határidőben megtörtént.
közgyűlés  185/2013. (X.24.) KGY   számú határozat

Tárgy: Vélemény kiadása köznevelési intézményvezetői pályázattal kapcsolatban

Felelős: Balaicz Zoltán alpolgármester

Határidő: 2013.10.31.

Zalaegerszeg Megyei Jogú Város Közgyűlésének a Zala Megyei Pedagógiai Szakszolgálati Intézmény intézményvezetői pályázatával kapcsolatban kiadott véleményéről a Klebelsberg Intézményfenntartó Központ Zalaegerszegi Tankerületének értesítése határidőben megtörtént.

közgyűlés  187/2013. (X.24.) KGY   számú határozat

Tárgy: Lakásbérleti jogviszony visszaállítása

Felelős: Dr. Kovács Gábor jegyző


  felkérésre: Pais Kornél, a LÉSZ Kft. ügyvezetője

Határidő az érintett értesítésére:
2013.11.05.


     a lakásbérleti szerződés megkötésére:
2013.11.20.

Az érintett értesítése, valamint a lakásbérleti szerződés megkötése határidőben megtörtént.

közgyűlés  188/2013/1. (X.24.) KGY   számú határozat

Tárgy: A Zala-Depo Kft. fejlesztése. Előszerződés aláírása

Felelős felkérésre: Gecse László, a Zala-Depo Kft. ügyvezetője

Határidő: 2013.12.31.

Az előszerződés és a hozzá kapcsolódó Ügyvédi letéti szerződés, valamint a Stratégiai megállapodás aláírásra került.

Határozati javaslat: 
1.
Zalaegerszeg Megyei Jogú Város Közgyűlése a polgármester jelentését a lejárt határidejű  23/2004/1.(II.26.), 154/2012.(IX.12.), 182/2012/2.(X.25.), 131/2013/1.(VI.20.), 171/2013.(X.24.), 172/2013.(X.24.), 173/2013.(X.24.), 174/2013.(X.24.), 175/2013.(X.24.), 176/2013.(X.24.), 177/2013.(X.24.), 180/2013.(X.24.), 182/2013/1.(X.24.), 183/2013.(X.24.), 185/2013.(X.24.), 187/2013.(X.24.), 188/2013/1.(X.24.) számú közgyűlési határozatok végrehajtásáról elfogadja.
2.
Zalaegerszeg Megyei Jogú Város Közgyűlése a 266/2008.(XI.20.) sz. közgyűlési határozat 1. pontjának végrehajtási határidejét 2014. április 30-ra módosítja.
3.
Zalaegerszeg Megyei Jogú Város Közgyűlése a 157/2009.(VI.23.) sz. közgyűlési határozat 2., 4., 8., 11. pontjait hatályon kívül helyezi.
4.
Zalaegerszeg Megyei Jogú Város Közgyűlése a 104/2013.(VI.20.) sz. közgyűlési határozat 6. pontjának végrehajtási határidejét 2014. június 30-ra módosítja.
5.
Zalaegerszeg Megyei Jogú Város Közgyűlése a 150/2013.(VII.18.) sz. közgyűlési határozat végrehajtási határidejét 2013. november 30-ra módosítja.
6.
Zalaegerszeg Megyei Jogú Város Közgyűlése a 178/2013.(X.24.) sz. közgyűlési határozat végrehajtási határidejét 2013. november 30-ra módosítja.
Zalaegerszeg, 2013. november 15. 









Gyutai Csaba sk.






               

  polgármester
lejárt-13.11.21.


